paragraph_text: Prapovijesna mjesta Jōmon kulture u sjevernom Japanu (jap. 北海道・北東北の縄文遺跡群) je skupina od 17 arheoloških lokaliteta Jōmonske kulture u japanskim pokrajinama Hokkaidō i sjeverni Tōhoku. Jōmonsko razdoblje je trajalo više od 10.000 godina i predstavlja „sjedilačku, predpoljoprivrednu i kompliciranu društvenu kulturu prapovijesnih ljudi” Ova mjesta su upisana na UNESCO-ov popis mjesta svjetske baštine u Aziji 27. srpnja 2021. godineJomon Prehistoric Sites in Northern Japan na UNESCO-ovim službenim stranicama Preuzeto 21. kolovoza 2022. jer „potvrđuju pojavu, razvoj, zrelost i prilagodljivost promjenama okoliša sjedilačkog društva lovaca-ribara-sakupljača koje se razvilo od oko 13.000. pr. Kr. Tada su izrazi Jomonske duhovnosti dobili opipljiv oblik u predmetima kao što su lakirane posude, glinene pločice s otiscima stopala, poznate figurice dogua s izokrenutim očima, kao i na ritualnim mjestima uključujući humke i velike kamene krugove koji dosežu promjere veće od 50 metara. Serija lokaliteta svjedoči o rijetkom i vrlo ranom razvoju predpoljoprivrednog starosjedilaštva od pojave do njegove zrelosti”.